Cuneiform Tablet Kt 94/k 1242 (AKT 6b 313)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-bi₄-ba-áš-tí ma-nu-ma bé-lí-a ù en-um-a-šur qí-bi-ma um-ma en-um-a-šur ù a-na-na-ma a-na a-bi-ba-áš-tí qí-bi-ma 2 ší-ta i-lá-tim ša ša-na bi-lá-tim ù 9 i-lá-tim ša bi-lá-a ŠU.NÍGIN 11 i-lá-tum 13 GÚ URUDU ma-sí-um ša-pí-ik-ma ku-nu-ki-ša a-na-a-na am-tí ta-áp-qí-id-ki-im a-ḫa-ma 1 iš-té-et i-lá-am ku-nu-ki-a wa-ar-kà-num ub-lu-ni-ki-im ú 45 ma-na URUDU SIG₅ ša a-ba-ba i-dí-na-ni ku-nu-ki-a a-na en-um-a-šur e-zi-ib a-na-kam KÙ.BABBAR-áp-šu ša-bu-ú-at URUDU-i-a 14 GÚ 45.5 ma-na i-na 13 i-lá-tim ku-nu-ki-ni a-na a-bi₄-ba-áš-tí ù en-um-a-šur me-er-i-ki né-zi-ib a-dí tù-a-ar té-er-tí-ni a-ḫu-a a-tù-nu i-na ša-am-ší ṣú-ḫa-ru-a e-ru-bu-ni-ni URUDU sà-ni-qá-ma URUDU i-na i-lá-tim ma-aḫ-ri-ku-nu li-iš-ku-nu-ma a-na a-bi-ba-áš-tí ku-nu-ki-ku-nu ṣú-ḫa-ru-a lu-ub-lu-nim ú qú-ul-qú-li li-it-bu-lu-nim u₄-ma-kál lá i-bi₄-tù iḫ-da-ma ṭur-da-ni-šu-nu